मुगु — जिल्लामा सञ्चालित ठूलो लगानीका दुई योजना अलपत्र परेका छन् । सरकारले पर्याप्त रकम नछुटयाउँदा रारा विमानस्थल र गमगढी–नाक्चेनाग्ला–तिब्बत जोड्ने सडकमा काम हुन नसकेको हो ।
रारा विमानस्थलको काम सुरु भएको ३५ वर्ष पुगे पनि अझै पूरा हुन सकेको छैन । गमगढी–नाक्चेनाग्ला सडकको गति पनि सुस्त छ । यो सडकमा दशकअघिबाट काम सुरु भएको थियो । विमानस्थलको टर्मिनल टावर, यात्रु जाँच पोस्ट, घेरबार, सार्वजनिक शौचालय र सुरक्षाकर्मी बस्ने भवन अझै बन्न नसकेका हुन् ।
काठको टहरामा उपकरण राखेर जहाज अवतरण गर्ने गरिएको छ । काठकै टहरो बनाएर सुरक्षाकर्मीले यात्रु जाँच गर्छन् । वरिपरि गतिलो घेरबार नहुँदा कुकुर र चौपाया धपाउन सुरक्षाकर्मीलाई हैरानी हुने गरेको छ । छायाँनाथ–रारा नगरपालिका ४, का वडाध्यक्ष विष्णुकुमार भामले विमानस्थलको काम ‘कछुवा गति’ मा भइरहेको बताए ।
ढल निकास नहुँदा थप समस्या भएको विमानस्थलका कर्मचारी बताउँछन् । चालु आवमा टर्मिनल टावरलगायत अन्य भौतिक पूर्वाधारका संरचना निर्माण गर्न १५ करोड बजेट माग गरिएको थियो । तर, स्वीकृति भएर नआएको विमानस्थल सुधार आयोजना प्रमुख प्रकाश श्रेष्ठले बताए ।
उनका अनुसार विमानस्थल तलमाथि रिटेनिङ वाल लगाउने काम भइरहेको छ । ‘कहिले बजेट अभाव त कहिले समयमा काम नहुँदा समस्या भयो,’ उनले भने, ‘वर्षायाममा जहाज ग्राउन्ड गर्ने पार्किङमाथि र दक्षिण–पूर्वपट्टिको भागमा पहिरो जाँदा समस्या भएको छ ।’ निर्माण सुरु भएदेखि हालसम्म २७ करोड बढी खर्च भइसकेको आयोजनाले जनाएको छ ।
यस्तै मुगुलाई छिमेकी जिल्ला र तिब्बत जोड्न सुरु गरिएको गमगढी–नाक्चेनाग्ला सडक पनि अलपत्र छ । सडक डिभिजन कार्यालय प्रमुख माधव अधिकारीका अनुसार यस वर्ष सडकका लागि सरकारले एक रुपैयाँ पनि विनियोजन गरेको छैन ।
गमगढीदेखि छाइलसम्म ठेकेदारमार्फत डोजरले सडक निर्माण गरेको छ । ८५ किमि लम्बाइको यो सडकले गति नलिँदा सडक सुविधाबाट सर्वसाधारण वञ्चित छन् । करिब १७ किमि मात्र ट्रयाक ओपन गर्दा १० करोड बजेट खर्च सडक डिभिजनले जनाएको छ । जिल्लाका २ ठूला योजनाले गति नलिँदा स्थानीयले विकासको अनुभूति गर्न नपाएको जिल्ला समन्वय समिति प्रमुख पूर्णबहादुर रोकायाले बताए ।
दुवै योजनाको निर्माणलाई गति दिन सरकारले पहल गरिरहेको प्रतिनिधिसभा सदस्य गोपाल बमको भनाइ छ । उनले मन्त्रीले पनि सकारात्मक जवाफ दिएकाले दुवै योजनाले यसै वर्षबाट गति लिने जानकारी दिए ।
जाजरकोट — गत साउन २९ गते झुमरा खोलामा आएको बाढीले नहर बगाएपछि नलगाड नगरपालिकाका ६ वटा लघुजलविद्युत् आयोजना बन्द भएका छन् । आयोजना बन्द भएपछि नलगाडका करिब चार हजार घरधुरी अँध्यारोमा बस्न बाध्य छन् ।
बाढीले कुलो, बाँधस्थल, पावरहाउसलगायत संरचनामा क्षति पुर्‍याएको छ । विद्युत् आपूर्ति बन्द हुँदा नलगाडको नगर उज्यालो कार्यक्रमसमेत प्रभावित भएको छ ।
बाढीपहिरोले ४५ किलोवाटको बागमारे लघु जलविद्युत्, १५ किलोवाटको झुमराखोला लघु जलविद्युत्, ८ किलोवाटको सिलिपलाउन लघु जलविद्युत्, १५ किलोवाट सिलिपलाउन स्याँला धर्मशाला लघु जलविद्युत्, १६ किलोवाट लहरेखोला लघु जलविद्युत् र १३ किलोवाट लहरे लघु जलविद्युत् आयोजनाको संरचनामा क्षति पुर्‍याएको छ ।
नगरप्रमुख टेकबहादुर रावलका अनुसार बाढीपहिरोले ६ वटा लघुजलविद्युत्को नहर, पावउरहाउस, बाँधस्थल लगायतमा क्षति पुर्‍याएको छ । बाढीले सबै जलविद्युत् आयोजनाको दुई सयदेखि तीन सय मिटर पक्की नहर बगाएको उनले बताए । विद्युत् आपूर्ति बन्द भएपछि नलगाड नगरपालिका २, ३, ४ र ५ वडाका चार हजार घरपरिवार विद्युत् सेवाबाट वञ्चित भएका हुन् । ‘बाढीले लाखौं खर्चेर निर्माण गरिएका पक्की नहर बगाएकाले तत्काल मर्मतसम्भार गर्न समस्या छ,’ रावलले भने, ‘विद्युत् आयोजनाको संरचना पुनर्निर्माणका लागि नगरको बजेटले भ्याउन सक्ने अवस्था छैन ।’
उनले विद्युत् आयोजना मर्मत गरेर छिटोभन्दा छिटो विद्युत् सुचारु गर्नका लागि प्रदेश तथा केन्द्र सरकारसँग बजेट माग गरिएको बताए । नलगाडअन्तर्गतका घुवारा, पीपलचौर, खन्टाकुरा, थाप्ला, कालिमाटी बजार, दल्लीलगायतका स्थानका बासिन्दा विद्युत् उपभोगबाट वञ्चित भएका हुन् ।
विद्युत् अभावमा स्थानीय बासिन्दाका साथै सरकारी कार्यालय, वित्तीय संस्था, विद्यालयलगायत संघसंस्थाको काम प्रभावित भएको छ । नलगाड–५, की देवी बटालाले विद्युत् आपूर्ति नहुँदा मोबाइलमा कुराकानी गर्न, टेलिभिजन हेर्न, कुटानी पिसानी गर्न, फर्निचरलगायतका घरेलु उद्योग सञ्चालन गर्न समस्या भएको बताइन् ।
उनले विद्युत् सेवा नहुँदा जनजीवन प्रभावित भएको जनाइन् । विद्युत नहुँदा सयौं विद्यार्थीको पठनपाठन पनि वाधा पुगेको उनको भनाइ छ । बाढीका कारण फेरि टुकीको भर पर्नुपरेको उनले गुनासो गरिन् ।
तिमाल क्षेत्रलाई तामाङहरुले आफूहरुको ऐतिहासिक महत्वको क्षेत्र मान्दै आएका छन् । झिंगु, रोशी र सुनकोशी नदीले छुने मध्यपहाडी बेँसी भेगमा रहेको तिमाल क्षेत्रले महत्वपूर्ण इतिहास...
सार्वजनिक ठेक्का व्यवस्थापन भन्नाले सार्वजनिक निकायले वस्तु वा सेवा लिन वा सार्वजनिक निर्माण गर्न व्यवसायीसंँग गर्ने सम्झौतालाई बुझाउँछ । व्यवसायीले काम इमानदारीपूर्वक कार्यान्वयन गरे–गरेनन्, तिनको अनुगमन...
‘मलाई चाडपर्व आयो कि दिक्क लाग्छ, केवल एउटा बोझजस्तो ।’ ‘मलाई पनि त्यस्तै लाग्छ । पहिले सानो छँदा दसैं, तिहार, तीज कहिले आउला भनेर महिना दिनदेखि औंला भाँच्थेँ,...
पछिल्लो नेपाल भ्रमणका क्रममा आयोजित एक कार्यक्रममा भारतीय कम्युनिष्ट पार्टी (माक्र्सवादी) का महासचिव सीताराम यचुरीले भनेका थिए, ‘समाजवादी संस्कृति निर्माणको कुनै कारखाना हँुदैन र छैन ।...
सनातन हिन्दु धर्मावलम्बीले वैदिक कालदेखि प्राकृतिक देवताको पूजा र आराधना गर्दै आएका छन् । छठ पर्वमा सूर्यको पूजा गरिन्छ । वैदिक साहित्य अनुसार सृष्टिको उत्पत्ति हुनुअघि सर्वत्र...
प्रदेश १ का मुख्यमन्त्री शेरधन राई दुखेको गर्धन इलाज गर्न बैंकक गएका के थिए, केही दिनमै न्युयोर्क पुगेको खबर आयो । सँगै आयो–उनको अस्वाभाविक अमेरिकी...
संघ र प्रदेशबीच अधिकारको विवादबारे चर्चा–परिचर्चा सुरु भएको छ । सार्वजनिक सञ्चार माध्यम र प्रदेश तथा संघीय सरकारका मन्त्रीहरूको सार्वजनिक अभिव्यक्तिमा समेत यो विषयले प्राथमिकता पाउन...
संघीय संसदबाट मातृभाषा शिक्षाको पक्षमा विधेयक पारित भएको छ । अनिवार्य तथा निशुल्क शिक्षाको सम्बन्धमा व्यवस्था गर्न बनेको विधेयकको दफा २५ मा विद्यालयले प्रदान गर्ने शिक्षणको...
केटाकेटीलाई अनुशासित बनाउन पिट्ने प्रवृत्ति घट्दो छ । तर कराउने ? प्राय: सबैले आफ्ना बच्चालाई कहिलेकाहीं कराएर गाली गर्छन् । यसले कुनै काम गर्दैन भन्ने थाहा पाउँदा–पाउँदै पनि...
यो वेबसाइट कान्तिपुर राष्ट्रिय दैनिकको आधिकारिक न्युज पोर्टल हो । नेपाली भाषाको यो पोर्टलले समाचार, विचार, मनोरञ्जन, खेल, विश्व, सूचना प्रविधि, भिडियो तथा जीवनका विभिन्न आयामका समाचार र विश्लेषणलाई समेट्छ। पूरा पढ्नुहोस् »